A Bizottság 271/2004/EK rendelete
(2004. február 16.)
a Makaóból származó textil- és ruházati termékekre vonatkozó keretmennyiségek közötti átcsoportosítások engedélyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a meghatározott textiltermékek harmadik országokból történő behozatalának közös szabályairól szóló 1993. október 12-i 3030/93/EGK tanácsi rendeletre [1], és különösen annak 7. cikkére,
mivel:
(1) A legutóbb az 1994. december 22-én parafált, és a 95/131/EK tanácsi határozattal [2] jóváhagyott, levélváltás formájában létrejött megállapodással módosított, az Európai Gazdasági Közösség és Makaó által 1986. július 19-én parafált, valamint a 87/497/EGK tanácsi határozattal [3] jóváhagyott, a textiltermékek kereskedelméről szóló megállapodás 7. cikke előírja, hogy a felek megállapodhatnak a kategóriák és kontingensévek közötti átcsoportosításokról.
(2) Makaó 2003. június 26-án és 2004. január 14-én átcsoportosításokra vonatkozó két kérelmet nyújtott be.
(3) A Makaó által kért átcsoportosítások a 3030/93/EGK rendelet 7. cikkében említett és VIII. mellékletének 9. oszlopában megállapított rugalmassági rendelkezések határai között vannak.
(4) Ezért helyénvaló a kérelmeknek helyt adni.
(5) Kívánatos, hogy ez a rendelet a kihirdetését követő napon hatályba lépjen, annak érdekében, hogy a gazdasági szereplők az átcsoportosítást minél hamarabb igénybe vehessék.
(6) Az e rendeletben előírt intézkedések összhangban vannak a 3030/93/EGK rendelet 17. cikkével létrehozott textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
Az Európai Közösség és Makaó közötti, a textiltermékek kereskedelméről szóló megállapodásban rögzített, a Makaóból származó textiltermékekre vonatkozó keretmennyiségek közötti átcsoportosítások a 2003. évi kontingensre engedélyezettek, az e rendelet mellékletének megfelelően.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. február 16-án.